Etter at samarbeidet ble brutt, bestemte Sony seg for å bruke resultatene av samarbeidet og utvikle en egen konsoll. Dette førte til at Nintendo gikk til retten og prøvde å stoppe produksjonen av denne konsollen, på det grunnlag at Nintendo eide mye av teknologien og navnet PlayStation. Retten avviste alle krav fra Nintendo. I oktober 1991 ble den første versjonen av PlayStation laget. Dette var riktignok kun for utviklingen av en bedre maskin og ble kun brukt av utviklerne. Ifølge rykter ble det bare produsert 200 maskiner.